CELEX: 32015D0646
Language: hr
Date: 2015-04-23 00:00:00
Title: Provedbena odluka Komisije (EU) 2015/646 оd 23. travnja 2015. u skladu s člankom 3. stavkom 3. Uredbe (EU) br. 528/2012 Europskog parlamenta i Vijeća o bakterijskim kulturama namijenjenima smanjenju organskih čvrstih tvari koje se u tu svrhu namjerava staviti na tržište (Tekst značajan za EGP)

24.4.2015   
            
            
               HR
            
            
               Službeni list Europske unije
            
            
               L 106/79
            
         PROVEDBENA ODLUKA KOMISIJE (EU) 2015/646
   оd 23. travnja 2015.
   u skladu s člankom 3. stavkom 3. Uredbe (EU) br. 528/2012 Europskog parlamenta i Vijeća o bakterijskim kulturama namijenjenima smanjenju organskih čvrstih tvari koje se u tu svrhu namjerava staviti na tržište
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 3. stavak 3.,
   budući da:
   
               (1)
            
            
               Irska je 1. travnja 2014. od Komisije zatražila da u skladu s člankom 3. stavkom 3. Uredbe (EU) br. 528/2012 odluči jesu li dva proizvoda koja se sastoje od bakterijskih kultura i namijenjena su smanjenju organskih čvrstih tvari te se u tu svrhu namjeravaju staviti na tržište biocidni proizvodi u smislu članka 3. stavka 1. točke (a) te Uredbe.
            
         
               (2)
            
            
               Prema dostavljenim informacijama prvim se proizvodom otapa organski mulj, smanjuje razina vodikova sulfida i amonijeva dušika te pročišćuje voda u ribnjacima i lagunama, a drugim ubrzava biološka oksidacija čvrstog organskog otpada i biološka organska razgradnja, poboljšava učinkovitost aerobne razgradnje, smanjuje organski mulj na dnu jezera, ribnjaka i u sustavima otpadnih voda te se smanjuje proizvodnja mirisa plina.
            
         
               (3)
            
            
               Popratni učinak tih proizvoda jest smanjenje razvoja algi u vodnim tijelima, ali to nije njihova predviđena namjena niti postoje tvrdnje da se za to mogu upotrebljavati.
            
         
               (4)
            
            
               U skladu s člankom 3. stavkom 1. točkom (a) Uredbe (EU) br. 528/2012, biocidne proizvode čine samo proizvodi čija je namjena uništiti, odvratiti, učiniti bezopasnim, spriječiti djelovanje, odnosno nadzirati bilo koji štetni organizam na bilo koji način osim čisto fizičkim ili mehaničkim djelovanjem.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za biocidne proizvode,
            
         DONIJELA JE OVU ODLUKU:
   Članak 1.
   Bakterijske kulture čija je namjena smanjiti organske čvrste tvari, namjerava ih se staviti na tržište u tu svrhu, a smanjenje razvoja algi u vodnim tijelima samo je njihov popratni učinak te tome nisu namijenjene, nisu biocidni proizvodi u smislu članka 3. stavka 1. točke (a) Uredbe (EU) br. 528/2012.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 23. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.